Γνωμοδότηση της Επιτροπής των Περιφερειών για την «Πρόταση κανονισμού του Συμβουλίου σχετικά με το Ευρωπαϊκό Κοινωνικό Ταμείο»

(1999/C 51/08)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

λαμβάνοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή, και την Επιτροπή των Περιφερειών σχετικά με τις νομοθετικές προτάσεις της Ατζέντας 2000: συνολική άποψη 7

λαμβάνοντας υπόψη την πρόταση κανονισμού του Συμβουλίου σχετικά με το Ευρωπαϊκό Κοινωνικό Ταμείο [COM(98) 131 τελικό - 98/0115 (SYN)] () 7

λαμβάνοντας υπόψη την απόφαση, της 18ης Μαρτίου 1998, της Επιτροπής, σύμφωνα με το άρθρο 198 Γ, εδάφιο 1, της Συνθήκης περί ιδρύσεως της Ευρωπαϊκής Κοινότητας, να ζητήσει τη γνωμοδότησή της 7

λαμβάνοντας υπόψη την απόφαση, της 13ης Μαΐου 1998, του Προεδρείου να αναθέσει την προετοιμασία της γνωμοδότησης στην επιτροπή 5 «Κοινωνική πολιτική, δημόσια υγεία, προστασία των καταναλωτών, έρευνα, τουρισμός» 7

λαμβάνοντας υπόψη τη γνωμοδότηση για την «Πρόταση κανονισμού (ΕΚ) του Συμβουλίου περί των γενικών διατάξεων για τα Διαρθρωτικά Ταμεία» (CdR 167/98 fin) (), η οποία υιοθετήθηκε από την Επιτροπή των Περιφερειών στις 17 Σεπτεμβρίου 1998 (εισηγητές: οι κ. Behrendt και Fraga Iribarne) 7

λαμβάνοντας υπόψη το έγγραφο εργασίας (CdR 53/98 fin), το οποίο υιοθετήθηκε από την επιτροπή 7 στις 26 Ιουνίου 1998 (εισηγητής: ο Λόρδος Tope) 7

λαμβάνοντας υπόψη το σχέδιο γνωμοδότησης (CdR 155/98 rev. 2), το οποίο υιοθετήθηκε από την επιτροπή 5 στις 29 Σεπτεμβρίου 1998 (εισηγητές: η κ. Matthews και ο κ. Correia) 7

υιοθέτησε κατά την 26η σύνοδο ολομέλειας της 18ης και 19ης Νοεμβρίου 1998 (συνεδρίαση της 19ης Νοεμβρίου) την ακόλουθη γνωμοδότηση.

1. Εισαγωγή

1.1. Το σχέδιο κανονισμού αποτελεί μέρος μίας δέσμης κανονισμών για τα Διαρθρωτικά Ταμεία που υιοθέτησε στις 18 Μαρτίου η Επιτροπή μαζί με άλλες νομοθετικές προτάσεις στο πλαίσιο του Προγράμματος Δράσης (Αgenda 2000). Στον παρόντα κανονισμό παρατίθενται οι γενικές διευθετήσεις που διέπουν το ΕΚΤ συνολικά και καθορίζεται η φύση των δραστηριοτήτων, οι οποίες είναι δυνατόν να χρηματοδοτηθούν από το ΕΚΤ υπό τους στόχους 1, 2 και 3, καθώς και των κοινοτικών πρωτοβουλιών για την αντιμετώπιση των διακρίσεων και των ανισοτήτων όσον αφορά την πρόσβαση στην αγορά εργασίας.

1.2. Στον κανονισμό επανακαθορίζεται το πεδίο δράσης του Ταμείου, στο πλαίσιο της αναδιάρθρωσης και της απλούστευσης των στόχων, καθώς και της εφαρμογής της ευρωπαϊκής στρατηγικής και των εθνικών σχεδίων δράσης για την απασχόληση. Ως εκ τούτου, η Επιτροπή προτείνει τον επανακαθορισμό των επιλέξιμων δράσεων του Ταμείου με τη θέσπιση ενός κοινού πλαισίου για τις παρεμβάσεις του Ταμείου και στους τρεις στόχους, προκειμένου να διασφαλισθεί η συνάφεια και η συμπληρωματικότητα των δράσεων σε όλους τους στόχους.

1.3. Στον κανονισμό αναφέρεται ακόμη ότι τα κράτη μέλη και η Επιτροπή θα πρέπει να διασφαλίσουν ότι οι διαστάσεις όσον αφορά την αγορά εργασίας της κοινωνίας των πληροφοριών, οι ίσες ευκαιρίες για άνδρες και γυναίκες και η μη διακριτική μεταχείριση λόγω ηλικίας, φυλής, θρησκείας, ειδικών αναγκών και ερωτικών προτιμήσεων αποτελούν θέματα που λαμβάνονται υπόψη κατά τον προγραμματισμό και την εκτέλεση των δράσεων που χρηματοδοτούνται από το Ταμείο.

1.4. Το Ταμείο είναι δυνατόν επίσης να παρέχει βοήθεια στις ΜΜΕ που πλήττονται από τις βιομηχανικές μεταβολές, προκειμένου να ανταποκρίνονται στις μεταβαλλόμενες ανάγκες των εργαζομένων, στα μεταβαλλόμενα συστήματα παραγωγής, και να προλαμβάνουν τις ενδεχόμενες μελλοντικές μεταβολές.

1.5. Το Ταμείο θα συνεχίσει να ενισχύει την απασχόληση και τις επαγγελματικές δεξιότητες, μέσω της συνεχιζόμενης υποστήριξης των τομέων της πρόβλεψης, της παροχής συμβουλών και κατάρτισης, καθώς και της δικτύωσης σε όλη την Ένωση, διασφαλίζοντας ότι οι δραστηριότητες είναι οριζόντιες γεωγραφικά και καλύπτουν την οικονομία συνολικά, χωρίς να δίδεται προτεραιότητα σε επιμέρους τομείς.

2. Ο Κανονισμός

2.1. Αποστολή (άρθρο 1)

2.1.1. Το Ταμείο οφείλει να υποστηρίζει μέτρα για την ανάπτυξη των ανθρωπίνων πόρων, προκειμένου να προωθηθεί υψηλό επίπεδο απασχόλησης και κοινωνικής συμμετοχής, ισότητας μεταξύ των φύλων και οικονομικής συνοχής. Ειδικότερα, το Ταμείο πρέπει να συμμετέχει σε δράσεις που κατέχουν σημαντική θέση στο πλαίσιο της ευρωπαϊκής στρατηγικής για την απασχόληση και των ετήσιων οδηγιών για την απασχόληση.

2.1.2. Η ΕΤΠ επιδοκιμάζει την προτεινόμενη αποστολή, αν και θεωρεί ότι στη πρόταση θα πρέπει να συμπεριλαμβάνεται και το παρακάτω κείμενο «και για τη μη διακριτική μεταχείριση λόγω ηλικίας, φυλής, εθνικής προέλευσης, γλώσσας, θρησκείας, ειδικών αναγκών και ερωτικών προτιμήσεων», μετά από τη φράση «για την ισότητα μεταξύ ανδρών και γυναικών».

2.1.3. Η ΕΤΠ επιδοκιμάζει την ένταξη του στόχου 3 του ΕΚΤ στην ευρωπαϊκή στρατηγική για την απασχόληση.

2.1.4. Εντούτοις, η ΕΤΠ εκτιμά ότι θα πρέπει να συμμετέχουν περισσότερο οι τοπικοί και περιφερειακοί εκπρόσωποι στην ανάπτυξη και την εφαρμογή των ετήσιων οδηγιών για την απασχόληση. Καθώς οι εν λόγω οδηγίες θα προσφέρουν το πλαίσιο για τη χρησιμοποίηση του ΕΚΤ και θα θέσουν προτεραιότητες γι'αυτή, οι τοπικές και περιφερειακές αρχές (ως τα κύρια όργανα εφαρμογής) θα πρέπει να συμμετέχουν πλήρως στην εν λόγω θέση προτεραιοτήτων. Η Επιτροπή των Περιφερειών εκτιμά ότι, πράγματι βάσει του μελλοντικού στόχου 3, δεν πρέπει να χρηματοδοτηθούν μόνο οι προτεραιότητες των εθνικών κυβερνήσεων και ότι οι πολιτικές που εφαρμόζουν οι τοπικές και περιφερειακές αρχές πρέπει, επίσης, να συμπεριληφθούν στις προτεραιότητες που θα τεθούν από κάθε κράτος μέλος.

2.1.5. Η ΕΤΠ κρίνει ότι ένας σημαντικός στόχος των μελλοντικών στρατηγικών της Ένωσης και των κρατών μελών πρέπει να είναι η ενεργός συμβολή τόσο των τοπικών και περιφερειακών οργάνων όσο και των κοινωνικών εταίρων στη διαμόρφωση μιας δραστήριας πολιτικής ανάπτυξης και απασχόλησης. Η Επιτροπή αναφέρει ότι η συνεργασία βάσει εταιρικών σχέσεων δίνει τη δυνατότητα σε όλα τα μέρη να συμμετάσχουν στην αποστολή του Ταμείου, ενισχύοντας κατ'αυτόν τον τρόπο την αξιοπιστία και την αποτελεσματικότητά του.

2.2. Πεδίο εφαρμογής (άρθρο 2)

Το Ταμείο πρόκειται να ενισχύει και να συμπληρώνει τις ενέργειες των κρατών μελών στους ακόλουθους πέντε τομείς πολιτικής:

1) ανάπτυξη ενεργών πολιτικών στην αγορά εργασίας για την καταπολέμηση της ανεργίας, την προστασία τόσο των γυναικών όσο και των ανδρών από την μακροχρόνια ανεργία, τη διευκόλυνση της επανένταξης των μακροχρόνια άνεργων και των άνεργων νέων 7

2) προώθηση της κοινωνικής ένταξης και των ίσων ευκαιριών για όλους στην πρόσβαση στην αγορά εργασίας 7

3) ανάπτυξη συστημάτων εκπαίδευσης και κατάρτισης 7

4) βελτίωση των συστημάτων για την προώθηση ενός ειδικευμένου, καταρτισμένου και προσαρμόσιμου εργατικού δυναμικού, για την ενθάρρυνση της καινοτομίας και της προσαρμοσιμότητας όσον αφορά την οργάνωση της εργασίας 7

5) βελτίωση της συμμετοχής των γυναικών στην αγορά εργασίας.

2.2.1. Το Ταμείο θα συμβάλει επίσης στην προώθηση της τοπικής ανάπτυξης, συμπεριλαμβανομένων τοπικών πρωτοβουλιών και τοπικών συμφώνων για την απασχόληση, και θα λάβει υπόψη τις κοινωνικές διαστάσεις καθώς και τις διαστάσεις της αγοράς εργασίας της κοινωνίας των πληροφοριών.

2.2.2. Η ΕΤΠ επιδοκιμάζει τους εν λόγω τομείς προτεραιότητας, και επισημαίνει ειδικότερα την αντιστοιχία τους με την ευρωπαϊκή στρατηγική για την απασχόληση. Η ΕΤΠ εκφράζει την ικανοποίησή της για τον ευρύ ορισμό των δυνατοτήτων ενίσχυσης διότι έτσι εκτείνεται το περιθώριο ελιγμών των κρατών μελών, και των περιφερειών, και των δήμων. Παράλληλα, όμως, χρειάζεται να επικεντρωθεί το ΕΚΤ στην αύξηση της αποτελεσματικότητας κατά την χορήγηση των διαρθρωτικών πόρων στους τομείς της αγοράς εργασίας και της απασχόλησης. Στο σημείο αυτό, τα κράτη μέλη, οι περιφέρειες και οι δήμοι οφείλουν, από τις διάφορες δυνατότητες ενίσχυσης του στόχου 3 και του ΕΚΤ, να επιλέξουν με επιφύλαξη εκείνες τις δυνατότητες και δράσεις που λαμβάνουν υπόψη με τον καλύτερο τρόπο τις ιδιαίτερες συνθήκες τους για την ανάπτυξη του ανθρώπινου δυναμικού. Η ΕΤΠ επικροτεί τις προτεραιότητες αυτές και σημειώνει στρατηγική για την απασχόληση. Όσον αφορά ειδικότερα την πρόληψη της ανεργίας μακράς διάρκειας, η ΕΤΠ υπενθυμίζει το ρόλο των τοπικών και περιφερειακών αρχών, ο οποίος συχνά είναι ελάχιστα γνωστός στους πολίτες. Πράγματι, πολυάριθμες πρωτοβουλίες σε ποικίλους τομείς, όπως η κοινωνική δράση, η στέγαση ή η υγεία, αναλαμβάνονται προς όφελος των μειονεκτούντων ατόμων, προκειμένου να τους δοθεί η δυνατότητα να ανακτήσουν τις θετικές συνθήκες που θα τους επιτρέψουν να επανενταχθούν στη συνέχεια στην αγορά εργασίας. Αφετέρου όσον αφορά την εκπαίδευση θα ήταν σκόπιμο να προσδιορισθεί το εξεταζόμενο πεδίο εφαρμογής που κρίνεται επιλέξιμο στο ΕΚΤ.

2.3. Επιλέξιμες ενέργειες (άρθρο 3)

Η οικονομική υποστήριξη του Ταμείου θα παρέχεται κυρίως στις ακόλουθες ενέργειες:

2.3.1. Παροχή υποστήριξης σε άτομα

α) εκπαίδευση και επαγγελματική κατάρτιση, απόκτηση και επαύξηση βασικών γνώσεων, παροχή οδηγιών και συμβουλών 7

β) ενισχύσεις στην απασχόληση και στην μη μισθωτή επαγγελματική δραστηριότητα 7

γ) στον τομέα των επιστημών και της τεχνολογικής ανάπτυξης, την πανεπιστημιακή κατάρτιση και την κατάρτιση στελεχών επιχειρήσεων 7

δ) ανάπτυξη νεών πηγών απασχόλησης.

2.3.2. Παροχή υποστήριξης σε δομές και συστήματα

α) ανάπτυξη και βελτίωση της ποιότητας και του περιεχομένου των συστημάτων κατάρτισης και εξειδίκευσης 7

β) εκσυγχρονισμός και βελτίωση της αποτελεσματικότητας των υπηρεσιών απασχόλησης 7

γ) ανάπτυξη δεσμών μεταξύ των επιχειρήσεων και των ιδρυμάτων εκπαίδευσης, κατάρτισης, και έρευνας 7

δ) ανάπτυξη συστημάτων προοδευτικού προγραμματισμού και πρόβλεψη των επαγγελματικών και βιομηχανικών μεταλλαγών.

2.3.3. Συνοδευτικά μέτρα:

α) υποστήριξη κατά την παροχή υπηρεσιών στους δικαιούχους, συμπεριλαμβανομένης της ανάληψης των δαπανών 7

β) ανάπτυξη των προσόντων, κυρίως για να διευκολυνθεί η πρόσβαση στην αγορά εργασίας 7

γ) ευαισθητοποίηση.

Η ΕΤΠ επιδοκιμάζει τη ρητή αναγνώριση του ρόλου που διαδραματίζουν οι ΜΜΕ (μικρομεσαίες επιχειρήσεις) στη δημιουργία μακροχρόνιων και ανταγωνιστικών θέσεων απασχόλησης.

2.4. Επικέντρωση των παρεμβάσεων (άρθρο 4)

Το ΕΚΤ πρόκειται να συμβάλει στην επίτευξη και των τριών στόχων:

α) Στόχος 1 - ενίσχυση της ανάπτυξης και των διαρθρωτικών προσαρμογών στις περιφέρειες που παρουσιάζουν αναπτυξιακή καθυστέρηση 7

β) Στόχος 2 - υποστήριξη της οικονομικής και κοινωνικής ανασυγκρότησης των περιοχών που αντιμετωπίζουν διαρθρωτικές δυσχέρειες 7

γ) Στόχος 3 - υποστήριξη της προσαρμογής και του εκσυγχρονισμού των πολιτικών και συστημάτων εκπαίδευσης, κατάρτισης και απασχόλησης.

Ο στόχος 3 καλύπτει τις περιοχές εκτός των στόχων 1 και 2 και προσφέρει ένα πλαίσιο αναφοράς για όλα τα μέτρα του ΕΚΤ όσον αφορά την ενίσχυση των ανθρωπίνων πόρων σε μία εθνική επικράτεια.

2.4.1. Πριν την υλοποίηση των προγραμμάτων του ΕΚΤ, τα κράτη μέλη οφείλουν να προβούν σε εκτίμηση των αναγκών για μέτρα που είναι δυνατόν να ενισχυθούν από το ΕΚΤ. Η εν λόγω εκτίμηση πρέπει να πραγματοποιηθεί στο πλαίσιο των τριών στόχων, προκειμένου να διασφαλισθεί ότι η δράση του Ταμείου επικεντρώνεται στους κατάλληλους τομείς, παρέχοντας ιδιαίτερη βαρύτητα στη δημιουργία προσαρμόσιμου εργατικού δυναμικού και βελτιώνοντας τη συμμετοχή των γυναικών στο εργατικό δυναμικό.

2.4.2. Στο πλαίσιο των εν λόγω προγραμμάτων, τουλάχιστον ποσοστό 1 % των πιστώσεων που διατίθενται από το Ταμείο θα παρέχεται υπό τη μορφή μικρών επιδοτήσεων σε τοπικές ομάδες, με την παράλληλη πρόβλεψη ειδικών διευθετήσεων για την ταχύτερη πρόσβαση στο Ταμείο.

2.4.3. Η ΕΤΠ επιδοκιμάζει την επικέντρωση των παρεμβάσεων στις περιοχές που αντιμετωπίζουν μεγαλύτερες ανάγκες, καθώς και τις ευκαιρίες που παρέχονται σε μικρούς φορείς να συμμετάσχουν στη δράση του Ταμείου. Κατά συνέπεια, η ΕΤΠ εκτιμά ότι δεν υπάρχει ανάγκη να υποβάλλονται τα σχέδια και τα προγράμματα του Στόχου 3 σε εθνικό επίπεδο και τονίζει ότι τα κράτη μέλη θα πρέπει να συνεχίσουν να έχουν τη δυνατότητα να υποβάλλουν σχέδια και προγράμματα στα πλαίσια του Στόχου 3, τα οποία θα καταρτίζονται και θα εφαρμόζονται σε περιφερειακό επίπεδο. Το εθνικό σχέδιο μπορεί να συνοψίζει τις προτεραιότητες αυτές και να διασφαλίζει τη συμφωνία τους με τις γενικές προτεραιότητες. «Η ΕΤΠ εκτιμά ότι οι αποστολές που αποφασίσθηκαν βάσει του στόχου 3 απαιτούν ο προγραμματισμός, η εκτέλεση, και η παρακολούθηση να πραγματοποιούνται στο πλησιέστερο προς τις τοπικές πραγματικότητες επίπεδο».

2.4.4. Λαμβάνοντας υπόψη τη γνωμοδότηση των κ. Behrendt και Fraga Iribarne περί των γενικών διατάξεων, η οποία υιοθετήθηκε κατά τη σύνοδο ολομέλειας του Σεπτεμβρίου, η ΕΤΠ επιδοκιμάζει την πρόταση να παραμείνει οριζόντιο το πρόγραμμα του Στόχου 3 και, ως εκ τούτου, να καλύπτει και τις περιοχές του Στόχου 2.

2.5. Κοινοτική πρωτοβουλία (άρθρο 5)

2.5.1. Το Ταμείο θα συμβάλει στην υλοποίηση της κοινοτικής πρωτοβουλίας για την καταπολέμηση των διακρίσεων και των ανισοτήτων όσον αφορά την πρόσβαση στην αγορά εργασίας.

2.5.2. Μελλοντικά, το Ταμείο θα είναι δυνατόν να χρησιμοποιείται για ενέργειες στο πλαίσιο της κοινοτικής πρωτοβουλίας, οι οποίες προηγουμένως μπορούσαν να χρηματοδοτηθούν μόνο από τα άλλα Διαρθρωτικά Ταμεία.

2.5.3. Η ΕΤΠ επιδοκιμάζει την εν λόγω ευκαμψία, επειδή αυτή επιτρέπει την απλουστευμένη υλοποίηση της κοινοτική πρωτοβουλίας.

2.6. Καινοτόμα μέτρα και τεχνική αρωγή (άρθρο 6)

2.6.1. Η Επιτροπή μπορεί να χρηματοδοτεί ενέργειες προπαρασκευής, παρακολούθησης, και αξιολόγησης οι οποίες είναι απαραίτητες για την εφαρμογή των προγραμμάτων που αναφέρονται στον παρόντα κανονισμό.βΣ' αυτές είναι δυνατόν να περιλαμβάνονται:

α) καινοτόμα και πρότυπα σχέδια σχετικά με την κατάρτιση, την απασχόλησ και τις αγορές εργασίας,

β) μελέτες και ανταλλαγή εμπειριών,

γ) τεχνική αρωγή για την παρακολούθηση και την αξιολόγηση της παρέμβασης του Ταμείου,

δ) η προβολή του Ταμείου.

2.6.2. Και στην περίπτωση αυτή, το πεδίο δράσης του Ταμείου είναι δυνατόν να επεκταθεί, προκειμένου να χρηματοδοτούνται ενέργειες, οι οποίες πιθανόν χρηματοδοτούνται και από τα άλλα Διαρθρωτικά Ταμεία.

2.6.3. Η ΕΤΠ διαπιστώνει ότι βάσει των άρθρων 21 και 22 του γενικού κανονισμού για καινοτόμα μέτρα και τεχνική βοήθεια της Επιτροπής προβλέπεται συνολικά 1 % της μέσης ενίσχυσης του Ταμείου Συνοχής. Η ΕΤΠ καλεί την Επιτροπή να διευκρινίσει σαφέστερα ποιοι τύποι μέτρων είναι αντικείμενα ενίσχυσης βάσει του άρθρου 6 του κανονισμού ΕΚΤ και ποιες δραστηριότητες αποκλείονται.

2.7. Αιτήσεις για συμμετοχή του Ταμείου (άρθρο 7)

Οι αιτήσεις για συμμετοχή του Ταμείου πρέπει να συνοδεύονται από έντυπο σε ηλεκτρονική μορφή, το οποίο να έχει καταρτισθεί από τα κράτη μέλη και την Επιτροπή.

Η ΕΤΠ επιθυμεί οι εθνικές λεπτομέρειες υλοποίησης του στόχου 3 να είναι επαρκώς εύκαμπτες και πραγματιστικές, προκειμένου η παρέμβαση του ΕΚΤ να είναι αποτελεσματική και ορατή εκ μέρους των ενδιαφερόμενων πολιτών. Η ΕΤΠ ζητεί, εξάλλου, τα κράτη μέλη να μην θεσπίσουν διαδικασίες υλοποίησης που δεν συμβάλλουν στην επίτευξη των στόχων της απλοποίησης και της ευκαμψίας που προτείνει η Ευρωπαϊκή Επιτροπή.

2.8. Λεπτομέρειες εφαρμογής (άρθρο 8)

Για την εφαρμογή του παρόντος κανονισμού, την Επιτροπή θα επικουρείται από πέντε επιτροπές. Η Επιτροπή θα υποβάλλει, ανά τριετία, έκθεση για την πρόοδο που σημείωσε η οικονομική και κοινωνική συνοχή, το ρόλο του Ταμείου και ενδεχόμενες προτάσεις σχετικά με τα κοινοτικά μέτρα και πολιτικές.

Οι επιτροπές αυτές είναι οι εξής:

2.8.1. Μία συμβουλευτική επιτροπή για την ανάπτυξη και την ανασυγκρότηση των περιφερειών, η οποία συγκροτείται και προεδρεύεται από την Επιτροπή. Η Επιτροπή θα της υποβάλλει σχέδια αποφάσεων προκειμένου να εκδίδει γνωμοδοτήσεις εντός συγκεκριμένου χρονικού διαστήματος.

Μία επιτροπή του άρθρου 124 της Συνθήκης, η οποία θα συσταθεί προκειμένου να γνωμοδοτεί επί σχεδίων αποφάσεων της Επιτροπής σχετικά με τα ενιαία έγγραφα προγραμματισμού για το στόχο 3, καθώς και, στην περίπτωση του ΕΚΤ, σχετικά με τα κοινοτικά πλαίσια στήριξης (ΚΠΣ) και τα ενιαία έγγραφα προγραμματισμού για τους στόχους 1 και 2.

Μία επιτροπή διαχείρισης γεωργικών διαρθρώσεων και αγροτικής αναπτύξης, πρόκειται να συσταθεί και να θεσπίσει τον εσωτερικό κανονισμό της. Η εν λόγω επιτροπή πρόκειται να διατυπώνει τη γνώμη της επί σχεδίων αποφάσεων της Επιτροπής σχετικά με την κατάρτιση του καταλόγου των επιλέξιμων περιοχών για το στόχο 2, καθώς και με τα ενιαία έγγραφα προγραμματισμού για το στόχο αυτό.

Μία επιτροπή διαχείρισης του τομέα της αλιείας και της υδατοκαλλιέργειας. Η εν λόγω επιτροπή πρόκειται να διατυπώνει τη γνώμη της επί σχεδίων αποφάσεων της Επιτροπής σχετικά με την κατάρτιση του καταλόγου των επιλέξιμων περιοχών για το στόχο 2, καθώς και με τα ενιαία έγγραφα προγραμματισμού για το στόχο αυτό.

Μία επιτροπή διαχείρισης κοινοτικών πρωτοβουλιών. Η Επιτροπή θα υποβάλλει σχέδια αποφάσεων, προκειμένου η εν λόγω επιτροπή να διατυπώνει τη γνώμη της εντός συγκεκριμένου χρονικού διαστήματος.

2.8.2. Η ΕΤΠ επιδοκιμάζει τη σύσταση των εν λόγω επιτροπών και εμμένει στη συμμετοχή, στους κόλπους τους, των αιρετών εκπροσώπων των τοπικών και περιφερειακών αρχών καθώς και των μη κυβερνητικών οργανώσεων.

2.9. Μεταβατικές διατάξεις (άρθρο 9)

Το εν λόγω άρθρο αφορά το σύνολο του γενικού κανονισμού για τα Διαρθρωτικά Ταμεία.

Η Επιτροπή προτείνει οι επιλέξιμες δαπάνες να μην γίνονται αποδεκτές πριν από την ημερομηνία κατά την οποία η Επιτροπή παραλαμβάνει το έγγραφο του σχεδίου προγράμματος.

Η ΕΤΠ επιδοκιμάζει και αποδέχεται την εν λόγω πρόταση.

3. Συμπεράσματα

3.1. Η ΕΤΠ επιδοκιμάζει την προτεινόμενη αποστολή, αν και θεωρεί ότι στη πρόταση θα πρέπει να συμπεριλαμβάνεται και το παρακάτω κείμενο «και για τη μη διακριτική μεταχείριση λόγω ηλικίας, φυλής, θρησκείας, ειδικών αναγκών και ερωτικών προτιμήσεων», μετά από τη φράση «για την ισότητα μεταξύ ανδρών και γυναικών»

3.2. Η ΕΤΠ εκτιμά ότι οι εθνικές κυβερνήσεις θα πρέπει να συμβουλευθούν ευρέως τις τοπικές και περιφερειακές αρχές για την ανάπτυξη και την εφαρμογή των ετήσιων οδηγιών για την απασχόληση, καθώς οι εν λόγω οδηγίες θα προσφέρουν ένα πλαίσιο για τη χρησιμοποίηση του ΕΚΤ και θα θέσουν τις προτεραιότητες χρησιμοποίησής του (άρθρο 1).

3.3. Η ΕΤΠ επιδοκιμάζει τη συμπερίληψη της κοινωνίας των πληροφοριών και της κοινωνικής συνοχής στον προτεινόμενο κανονισμό (άρθρο 1).

3.4. Η ΕΤΠ επιδοκιμάζει τους τομείς προτεραιότητας και επισημαίνει ειδικότερα την αντιστοιχία τους με την ευρωπαϊκή στρατηγική για την απασχόληση (άρθρο 2).

3.5. Η ΕΤΠ επιδοκιμάζει την αναγνώριση της ανάγκης για την ενίσχυση των ΜΜΕ. Βάσει του νέου κανονισμού, η δημιουργία μακροχρόνιων και ανταγωνιστικών θέσεων απασχόλησης προωθείται με την ενίσχυση των ΜΜΕ. Θα πρέπει να δοθεί ιδιαίτερη βαρύτητα σ'αυτές τις προσπάθειες, καθώς είναι οι ΜΜΕ που δημιουργούν το μεγαλύτερο αριθμό θέσεων απασχόλησης (άρθρα 2 και 3).

3.6. Η ΕΤΠ επιδοκιμάζει τον ευρύ καθορισμό των δυνατοτήτων παροχής υποστήριξης, επειδή αυτό προσφέρει στα κράτη μέλη και τις περιφέρειες λογιστικό περιθώριο ελιγμών, ενώ, παράλληλα και δεδομένης της επιθυμίας για τη χρησιμοποίηση των πόρων των διαρθρωτικών ταμείων κατά περισσότερο αποτελεσματικό τρόπο, το ΕΚΤ πρέπει να επικεντρώσει το ενδιαφέρον του στην αγορά εργασίας και στην πολιτική για την απασχόληση. Στο πλαίσιο αυτό, πρέπει να αφεθεί στα κράτη μέλη, τις περιφέρειες και τις τοπικές αρχές η επιλογή από τις περιοχές του Στόχου 3 και από τις δυνατότητες παροχής υποστήριξης εκ μέρους του ΕΚΤ εκείνες οι περιοχές και μέτρα που ανταποκρίνονται καλύτερα στις ειδικές απαιτήσεις τους όσον αφορά την ανάπτυξη των ανθρωπίνων πόρων (άρθρο 4).

3.7. Η ΕΤΠ επιδοκιμάζει την ευκαμψία όσον αφορά το πεδίο του ΕΚΤ στο πλαίσιο της κοινοτική πρωτοβουλίας, επειδή αυτή επιτρέπει την απλουστευμένη υλοποίηση του προγράμματος (άρθρο 5).

3.8. Η ΕΤΠ ζητεί από την Επιτροπή να αυξήσει το ποσοστό της χρηματοδότησης των καινοτόμων ενεργειών από 1,5 % σε 1,7 %, εφόσον είναι ανάγκη να δοκιμασθούν νέοι τρόποι αντιμετώπισης, στον τομέα του Κοινωνικού Ταμείου, για να τονωθούν οι καινοτόμες ενέργειες (άρθρο 6).

3.9. Η ΕΤΠ λυπάται διότι οι τοπικές και περιφερειακές οργανώσεις δεν συμπεριλήφθηκαν ως εκπρόσωποι των επιτροπών που πρόκειται να συσταθούν για την εφαρμογή των διατάξεων του ΕΚΤ. Οι τοπικές και περιφερειακές οργανώσεις συμπεριλαμβάνονται στις επιτροπές του κράτους μέλους και, ως εκ τούτου, θα έπρεπε να διαθέτουν εκπροσώπηση και σε κοινοτικό επίπεδο (άρθρο 8).

3.10. Η ΕΤΠ συνιστά την αποδοχή των επιλέξιμων δαπανών για τα προγράμματα από 1ης Ιανουαρίου 2000, ανεξάρτητα από την ημερομηνία παραλαβής από την Επιτροπή των αιτήσεων (άρθρο 9).

Βρυξέλλες, 19 Νοεμβρίου 1998.

Ο Πρόεδρος της Επιτροπής των Περιφερειών

Manfred DAMMEYER

() ΕΕ C 176 της 9.6.1998, σ. 39.

() ΕΕ C 373 της 2.12.1998, σ. 1.